text: [{"text_idx": "#000004", "text": "Berpantang maut sebelum ajal, demikian yang terjadi ke atas seorang kanak-kanak selepas diselamatkan dengan mengeluarkan lapan jarum suntikan yang ditelannya tanpa disedari oleh orang tuanya."}, {"text_idx": "#000005", "text": "Memetik berita lanjut yang dikongsikan ig Buletintv3, kejadian tersebut berlaku di timur laut Peru di mana seorang budak berusia dua tahun tertelan lapan jarum suntikan ketika bermain, lapor media tempatan."}, {"text_idx": "#000006", "text": "Jarum itu digunakan untuk suntikan vaksin bagi haiwan ternakan di ladang, tempat ibu mangsa bekerja."}, {"text_idx": "#000007", "text": "\u201cDi dalam bilik bedah, kami membuka perutnya dan menjumpai batang logam itu sebelum menyedari ia adalah jarum,\u201d kata Dr Efrain Salazar."}, {"text_idx": "#000008", "text": "Budak yang tidak didedahkan identitinya itu difahamkan tinggal di kawasan pertanian Taratopo, kira-kira 622 kilometer dari ibu kota Lima."}, {"text_idx": "#000009", "text": "Menurut ibu mangsa, kemungkinan anaknya menelan jarum berkenaan ketika dia bermain di ladang berkenaan."}, {"text_idx": "#000010", "text": "Meninjau di ruangan komen, rata-rata warganet akui turut berasa bimbang jika kejadian tersebut berlaku pada anak mereka. Ini memandangkan kebiasaannya kanak-kanak memang suka mengutip apa sahaja yang mereka nampak dan memasukkan ke dalam mulut tanpa mengetahui bahaya perbuatan tersebut."}, {"text_idx": "#000011", "text": "\u201cMacam mana boleh detect ye anak makan? Risau la sbb anak sye suka mengutip \ud83d\ude2d\u201d, luah seorang ibu di media sosial."}, {"text_idx": "#000012", "text": "\u201cBenda org paling takut kene kat anak,\u201d komen yang lain pula."}, {"text_idx": "#000013", "text": "\u201cSeram nya kesian pun ada,\u201d ujar yang lain pula."}, {"text_idx": "#000017", "text": "Lelaki hilang ketika memancing udang ditemukan lemas"}]